Cadi cayaana dxí Saulo de cuyubi guuti ca xpinni Cristu.
Ngue runi uyé ra nuu sacerdote gola,
yenaba guiꞌchi para chiné irá yuꞌdu ni nuu Damasco,
ti pa idxela hombre o gunaa zinanda Cristu raqué,
inaaze laacaꞌ,
ne guedané laaca Jerusalén.
Peru ra zidxiña be Damasco,
mala bizaani ti biaani de ibáꞌ laabe.
Biaba be layú ne bina diaga be caníꞌ tuuxa:
―Saulo,
Saulo,
xiñee canazabi nanda lu naa.
Oraque na be:
―Tu lii yaꞌ,
Señor.
Para na ni caníꞌ que:
―Naa nga Jesús ni canazabi nanda lu ca.
Cayuniná lu laca lii casi runi buey ora riguu ñee punta puya.
Bidxibi be dede uca diti be,
na be:
―Xi racalaꞌdxu gune,
Señor.
Para na Señor rabi laabe:
―Biasa,
uyé ndaani guidxi,
ne raqué zabi cabe lii xi guꞌnuꞌ.
Nisi biaana cá si ca hombre ziné laabe que.
Cayuna diaga ca ridxi que peru cadi cayuuya ca irutiꞌ.
Para biasa be,
bixhele lú be,
peru qué ñanda ñuuya be.
Oraque unaaze cabe ná be yesaana cabe laabe Damasco.
Ne zaqué biaana be chonna gubidxa,
qué ñuuya be,
qué ño be,
qué ñeꞌ be.
Nuu ti hombre runi cre Cristu ndaani guidxi que lá Ananías.
Ne uníꞌ né Señor laa casi ñaca caníꞌ xcaandaꞌ,
na rabi laa:
―Ananías.
―Rarí nuaa,
Señor,
na be.
Para na Señor rabi laabe:
―Biasa,
uyé lu calle lá Derecha,
ralidxi Judas.
Yeyubi tobi hombre lá Saulo de Tarso,
purti caníꞌ né be naa,
ne casi ñaca lu bacaanda ma biiya be tobi hombre lá Ananías.
Biuu,
gudixhe ná luguiá be para bigueta uná be.
Oraque na Ananías:
―Peru Señor,
stale binni huayabi naa xi irá huayuni be cani runi cre lii ndaani guidxi Jerusalén.
Ne dede rarí ma napa be xquiꞌchi ca xaíque sti ca sacerdote para inaaze be tutiica runi cre lii.
Peru na Señor:
―Uyé purti ma ulié laabe chi güi né be ca judíu stiidxaꞌ,
ne cani cadi judíu,
ne ca rey.
Ne zulué laabe pabiáꞌ naquiiñe gacaná be ti naca be xpinneꞌ.
Para uyé Ananías,
biuu ndaani yoo ra nuu be que ne udixhe ná luguiá be,
na:
―Hermanu Saulo,
Señor Jesús ni uníꞌ né lii neza zeedu que biseenda naa ra nuu luꞌ,
ti ganda iná lu ne idxá ladxidóꞌ lo de Espíritu Santu.
Ne oraqueca biaba casi jlaza lú be,
ne gunda uná be ne biasa be uyuu nisa be.
Oraque gudó be gueta para bigueta stipa stibe.
Ne biaana né be ca xpinni Cristu raqué chupa chonna gubidxa.